CELEX: 32017R0822
Language: mt
Date: 2017-05-15 00:00:00
Title: Regolament ta' Implimentazzjoni tal-Kummissjoni (UE) 2017/822 tal-15 ta' Mejju 2017 li jemenda r-Regolament ta' Implimentazzjoni tal-Kummissjoni (UE) Nru 343/2011 li jiftaħ u li jipprovdi għall-amministrazzjoni ta' kwoti tat-tariffi Komunitarji għall-inbejjed li joriġinaw mill-Bożnija-Ħerzegovina

16.5.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 123/1
            
         REGOLAMENT TA' IMPLIMENTAZZJONI TAL-KUMMISSJONI (UE) 2017/822
   tal-15 ta' Mejju 2017
   li jemenda r-Regolament ta' Implimentazzjoni tal-Kummissjoni (UE) Nru 343/2011 li jiftaħ u li jipprovdi għall-amministrazzjoni ta' kwoti tat-tariffi Komunitarji għall-inbejjed li joriġinaw mill-Bożnija-Ħerzegovina
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikulari l-Artikolu 187 tiegħu,
   Billi:
   
               (1)
            
            
               Il-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u l-Bożnija-Ħerzegovina, min-naħa l-oħra (2), (“l-FSA”) ġie ffirmat fis-16 ta' Ġunju 2008 u daħal fis-seħħ fl-1 ta' Ġunju 2015.
            
         
               (2)
            
            
               Il-Protokoll għall-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u l-Bożnija-Ħerzegovina, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea (3) (“il-Protokoll”) kien iffirmat fil-15 ta' Diċembru 2016. L-iffirmar tiegħu f'isem l-Unjoni u l-Istati Membri tagħha u l-applikazzjoni proviżorja tiegħu ġiet awtorizzata mid-Deċiżjoni tal-Kunsill (UE) 2017/75 (4). Il-Protokoll ġie applikat proviżorjament b'effett mill-1 ta' Frar 2017.
            
         
               (3)
            
            
               L-Artikolu 5 tal-Protokoll u l-Anness IV ta' miegħu jipprovdu għal tibdiliet fil-kwoti tariffarji eżistenti għal inbejjed li joriġinaw fil-Bożnija-Ħerzegovina b'effett mill-1 ta' Frar 2017. Il-kwoti rilevanti għall-inbejjed żdiedu minn 12 800 hl għal 25 500 hl u japplikaw għall-pożizzjonijiet ex 2204 10 u ex 2204 21, u minn 3 200 hl għal 15 100 hl u japplikaw mill-pożizzjonijiet ex 2204 22 u ex 2204 29.
            
         
               (4)
            
            
               L-FSA jispeċifika li d-dazju żero preferenzjali fi ħdan il-kwoti tariffarji jingħata soġġett għall-kundizzjoni li ma jitħallsu l-ebda sussidji tal-esportazzjoni mill-Bożnija-Ħerżegovina għall-esportazzjonijiet ta' dawn il-kwantitajiet. Barra minn hekk, il-Protokoll jispeċifika li għas-sena 2017, għandu japplika l-ammont sħiħ tal-kwoti, irrispettivament mid-data tad-dħul fis-seħħ jew l-applikazzjoni proviżorja tal-Protokoll.
            
         
               (5)
            
            
               Għaldaqstant, sabiex wieħed jimplimenta l-kwoti tariffarji għall-inbid stabbiliti fil-Protokoll, jenħtieġ li r-Regolament ta' Implimentazzjoni tal-Kummissjoni (UE) Nru 343/2011 (5) jiġi emendat skont dan.
            
         
               (6)
            
            
               Peress li l-Protokoll japplika mill-1 ta' Frar 2017, jenħtieġ li l-emendi proposti japplikaw mill-istess data.
            
         
               (7)
            
            
               Il-miżuri previsti f'dan ir-Regolament huma skont l-opinjoni tal-Kumitat għall-Organizzazzjoni Komuni tas-Swieq Agrikoli,
            
         ADOTTAT DAN IR-REGOLAMENT:
   Artikolu 1
   L-Anness tar-Regolament ta' Implimentazzjoni (UE) Nru 343/2011 huwa mibdul bit-test li jinsab fl-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mill-1 ta' Frar 2017.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-15 ta' Mejju 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 347, 20.12.2013, p. 671.
   
      (2)  ĠU L 164, 30.6.2015, p. 2.
   
      (3)  ĠU L 12, 17.1.2017, p. 3.
   
      (4)  Id-Deċiżjoni tal-Kunsill (UE) 2017/75 tal-21 ta' Novembru 2016 dwar l-iffirmar, f'isem l-Unjoni u l-Istati Membri tagħha, u l-applikazzjoni provviżorja tal-Protokoll għall-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u l-Bożnija-Ħerzegovina, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea (ĠU L 12, 17.1.2017, p. 1).
   
      (5)  Ir-Regolament ta' Implimentazzjoni tal-Kummissjoni (UE) Nru 343/2011 tat-8 ta' April 2011 li jiftaħ u li jipprovdi għall-amministrazzjoni ta' kwoti tat-tariffi Komunitarji għall-inbejjed li joriġinaw mill-Bożnija-Ħerzegovina (ĠU L 96, 9.4.2011, p. 12).
   
      ANNESS
      “
            ANNESS
            
               Il-kwoti tariffarji għall-inbejjed li joriġinaw mill-Bożnija-Ħerzegovina importati fl-Unjoni
            
            
                        Numru tal-Ordni
                     
                     
                        Kodiċi tan-NM (1)
                        
                     
                     
                        Estensjoni tat-TARIC
                     
                     
                        Deskrizzjoni
                     
                     
                        Volum tal-kwota annwali (f'hl) (2)
                        
                     
                     
                        Dazju tal-kwota tariffarja (3)
                        
                     
                  
                        09.1528
                     
                     
                        2204 10 93 
                     
                     
                         
                     
                     
                        Inbid effervexxenti ta' kwalità; inbid ieħor ta' għeneb frisk, f'kontenituri li jesgħu żewġ litri jew inqas'
                     
                     
                        25 500 
                     
                     
                        Eżenzjoni
                     
                  
                        2204 10 94 
                     
                     
                         
                     
                  
                        2204 10 96 
                     
                     
                         
                     
                  
                        2204 10 98 
                     
                     
                         
                     
                  
                        2204 21 06 
                     
                     
                         
                     
                  
                        2204 21 07 
                     
                     
                         
                     
                  
                        2204 21 08 
                     
                     
                         
                     
                  
                        2204 21 09 
                     
                     
                         
                     
                  
                        ex 2204 21 93 
                     
                     
                        19, 29, 31, 41 u 51.
                     
                  
                        ex 2204 21 94 
                     
                     
                        19, 29, 31, 41 u 51.
                     
                  
                        2204 21 95 
                     
                     
                         
                     
                  
                        ex 2204 21 96 
                     
                     
                        11, 21, 31, 41 u 51.
                     
                  
                        2204 21 97 
                     
                     
                         
                     
                  
                        ex 2204 21 98 
                     
                     
                        11, 21, 31, 41 u 51.
                     
                  
                        09.1529
                     
                     
                        2204 22 10 
                     
                     
                         
                     
                     
                        ‘Inbid ieħor ta' għeneb frisk, f'kontenituri li jesgħu iktar minn żewġ litri iżda mhux iktar minn 10 litri’
                     
                     
                        15 100 
                     
                     
                        Eżenzjoni
                     
                  
                        2204 22 93 
                     
                     
                        11, 21, 31, 41 u 51.
                     
                  
                        ex 2204 22 94 
                     
                     
                         
                     
                  
                        2204 22 95 
                     
                     
                        11, 21, 31, 41 u 51.
                     
                  
                        ex 2204 22 96 
                     
                     
                         
                     
                  
                        2204 22 97 
                     
                     
                        11, 21, 31, 41 u 51.
                     
                  
                        2204 22 98 
                     
                     
                         
                     
                  
                        2204 29 10 
                     
                     
                         
                     
                  
                        2204 29 93 
                     
                     
                         
                     
                  
                        ex 2204 29 94 
                     
                     
                        11, 21, 31, 41 u 51
                     
                  
                        2204 29 95 
                     
                     
                         
                     
                  
                        ex 2204 29 96 
                     
                     
                        11, 21, 31, 41 u 51
                     
                  
                        2204 29 97 
                     
                     
                         
                     
                  
                        ex 2204 29 98 
                     
                     
                        11, 21, 31, 41 u 51
                     
                  ”
      
         (1)  Minkejja r-regoli għall-interpretazzjoni tan-Nomenklatura Magħquda, il-kliem għad-deskrizzjoni tal-prodotti għandhom jiġu kkunsidrati li ma għandhomx aktar minn valur indikattiv, bl-iskema preferenzjali ddeterminata, fil-kuntest ta'dan l-Anness, mill-kopertura tal-Kodiċijiet tan-NM. Fejn ikunu indikati ex kodiċijiet tan-NM, l-iskema preferenzjali għandha tiġi ddeterminata permezz tal-applikazzjoni tal-kodiċi tan-NM u d-deskrizzjoni korrispondenti flimkien.
      
         (2)  Jistgħu jsiru konsultazzjonijiet fuq it-talba ta' waħda mill-Partijiet sabiex jiġu adattati l-kwoti permezz tat-trasferiment ta' kwantitajiet mill-kwota li tapplika għall-pożizzjonijiet ex 2204 22 u ex 2204 29 (numru tal-ordni 09.1529) tal-kwota li tapplika għall-pożizzjonijiet ex 2204 10 u ex 2204 21 (numru tal-ordni 09.1528). Għas-sena 2017, għandu japplika l-ammont sħiħ tal-kwota, irrispettivament mid-data tad-dħul fis-seħħ jew l-applikazzjoni proviżorja tal-Protokoll.
      
         (3)  Iċ-ċertifikat VI1 stabbilit skont l-Artikolu 43 tar-Regolament tal-Kummissjoni (KE) Nru 555/2008 tas-27 ta' Ġunju 2008 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 479/2008 dwar l-organizzazzjoni komuni tas-suq tal-inbid fir-rigward ta' programmi ta' appoġġ, kummerċ ma' pajjiżi terzi, potenzjal tal-produzzjoni u kontrolli fis-settur tal-inbid (ĠU L 170, 30.6.2008, p. 1), għandu jsemmi l-konformità ma' dan ir-rekwiżit kif ġej: “Il-prodotti elenkati f'dan iċ-ċertifikat ma jibbenefikawx mis-sussidji ta' esportazzjoni.”